Na temelju članka 55. Statuta Grada Koprivnice (“Glasnik Grada Koprivnice” broj 4/09, 1/12, 1/13, 3/13 – pročišćeni tekst, 1/18, 2/20 i 1/21) gradonačelnik Grada Koprivnice dana 06.05.2022. godine, donio je

**ZAKLJUČAK**

**o odobrenju sredstava za socijalno zbrinjavanje**

**građana Grada Koprivnice**

**I.**

Odobravaju se sredstva za socijalno zbrinjavanje građana Grada Koprivnice prema Prijedlogu Socijalnog vijeća Grada Koprivnice utvrđenom na sjednici održanoj dana 03.05.2022. godine, i to kako slijedi:

1. Troškovi stanovanja 31.621,57 kn
2. Ostali troškovi stanovanja 284,05 kn
3. Namirnice i higijena 9.600,00 kn
4. Troškovi pohađanja dječjeg vrtića 1.000,00 kn
5. Troškovi prehrane u školskoj kuhinji 480,00 kn
6. Troškovi bonova za hranu 2.000,00 kn

**UKUPNO: 44.985,62 kn**

**II.**

Sredstva iz točke I. ovog Zaključka, u ukupnom iznosu od **44.985,62 kn** terete Proračun Grada Koprivnice za 2022. godinu, razdjel 020 – Upravni odjel za društvene djelatnosti, i to kako slijedi:

Redni broj: 529, broj konta: 3222 Materijal i sirovine 480,00 kn

Redni broj: 530, broj konta: 3722 Materijal i sirovine – paketi nam. i hig. pot. 2.000,00 kn

Redni broj: 542, broj konta: 3722 Naknade građanima i kućanstvima u naravi 31.621,57 kn

Redni broj: 544, broj konta: 3722 Naknade građanima i kućanstvima u naravi 9.600,00 kn

Redni broj: 545, broj konta: 3722 Naknade građanima i kućanstvima u naravi 284,05 kn

Redni broj: 548, broj konta: 3722 Naknade građanima i kućanstvima u naravi 1.000,00 kn

KLASA: 550-01/22-01/0003

URBROJ: 2137-1-06-01/2-22-21

Koprivnica, 06.05.2022.

GRADONAČELNIK:

Mišel Jakšić, dipl. oec.

# **OBRAZLOŽENJE**

Socijalno vijeće Grada Koprivnice osnovano je s ciljem da, između ostalog, razmatra i odlučuje o pojedinim zahtjevima građana Grada Koprivnice koji se nalaze u stanju socijalno - zaštitne potrebe, a u svrhu njihova socijalnog zbrinjavanja i ublažavanja posljedica rizičnih okolnosti.

Odlukom o socijalnoj zaštiti građana Grada Koprivnice („Glasnik Grada Koprivnice“ broj 1/22) propisano je da korisnici mogu ostvariti, između ostalih, i pravo na jednokratnu pomoć, prema članku 17. točki 5, članku 43. i članku 44. navedene Odluke.

Jednokratnu pomoć u novcu ili naravi mogu ostvariti korisnici ukoliko nisu u mogućnosti podmiriti osnovne životne potrebe zbog teške bolesti ili starosti, većeg broja malodobne djece, veoma nepovoljnih stambenih okolnosti ili drugih uvjeta, temeljem prijedloga Socijalnog vijeća Grada Koprivnice ili Upravnog odjela za društvene djelatnosti, i to pod odgovarajućim propisanim uvjetima koji se odnose na definirani prihodovni cenzus korisnika kao i točnu određenu propisanu svrhu za koju se pomoć može odobriti.

Na sjednici Socijalnog vijeća Grada Koprivnice, održanoj dana 03.05.2022. godine, razmatrana su ukupno 52 zahtjeva. Po obradi i procjenjivanju svakog pojedinačnog zahtjeva, predlaže se odobrenje sredstava u ukupnom iznosu od 44.985,62kn, radi podmirenja različitih potreba 51 kućanstava (režijskih troškova, namirnica i higijenskih potrepština, troškova pohađanja dječjeg vrtića, prehrane u školskoj kuhinji i ostalih troškova stanovanja).

Nositelj izrade i predlagatelj akta:

Upravni odjel za društvene djelatnosti

Pročelnica:

Ana Mlinarić, dipl. soc. radnica